stanford-oval/wikipedia huggingface dataset:
ปัญหาการแต่งงานที่มีเสถียรภาพ
ขั้นตอนวิธี > รหัสเทียม(Pseudo Code)

การทำงาน การจับคู่ที่มีเสถียรภาพ
1:  เริ่มต้นให้ ฝ่ายชายทุกคน และฝ่ายหญิงทุกคนเป็นโสด
2:  ขณะที่ มีฝ่ายชายที่ยังเป็นโสด 
3:                เลือกฝ่ายชายที่ยังไม่ได้จับคู่เป็น M และฝ่ายหญิงคนแรกที่อยู่ในรายการของเขาเป็น W
4:                ลบ W จากรายการของเขา เพื่อไม่ให้ถูกเลือกอีกเป็นครั้งที่สอง
5:                ถ้า W หมั้นอยู่แล้ว ให้ทำ
6:                           ถ้า W หมายปอง M มากกว่าคู่หมั้นชั่วคราวของตน P ให้ทำ
7:                                       ตั้งค่าให้ W ถอนหมั้นกับ P และ P เป็นโสด
8:                                       ตั้งค่าให้ M หมั้นชั่วคราวกับ W 
9:                           มิเช่นนั้น ให้ทำ
10:                                      M ยังคงเป็นโสดเช่นเดิม เนื่องจาก W พอใจที่จะอยู่กับ P มากกว่า
11:                         จบการทำงานของเงื่อนไขรอง
12:               มิเช่นนั้น ให้ทำ
13:                         ตั้งค่าให้ W หมั้นชั่วคราวกับ M 
14:               จบการทำงานของเงื่อนไขหลัก
15:  จบการทำงานของวงวน
16:  จบการทำงาน
ขั้นตอนวิธี > ตัวอย่างการอธิบายขั้นตอนวิธี

ด้วยขั้นตอนวิธีนี้ จะสามารถรับประกันได้ว่า
ทุกคนจะได้ทำการสมรส เนื่องจาก ฝ่ายชายแต่ละคนจะมีรายชื่อของฝ่ายหญิงที่ตนหมายปองครบทุกคน ดังนั้นจะไม่มีฝ่ายหญิงคนใดเลยที่ไม่ถูกเลือก  โดยฝ่ายชาย  จึงเป็นไปไม่ได้ที่จะทั้งฝ่ายหญิงและฝ่ายชายเป็นโสดพร้อมกันในที่สุด
การสมรสมีเสถียรภาพ เนื่องจากการที่ฝ่ายหญิงมีสิทธิ์ที่จะเลือกฝ่ายชายที่ตนเองหมายปองด้วยเช่นกัน  สมมติเช่น ถ้าหากเกิดสถานการณ์ที่ฝ่ายหญิงมีคู่หมั้นชั่วคราวอยู่แล้ว  แต่ว่ามีฝ่ายชายที่หมายปองตนและตนนั้นก็พึงพอใจฝ่ายชายคนนั้นมากกว่าคู่หมั้นชั่วคราวของตน  ฝ่ายหญิงมีสิทธิ์ที่จะถอนหมั้น และทำการหมั้นกับฝ่ายชายคนใหม่ที่ตนพึงพอใจมากกว่าได้  ดังนั้นจึงรับประกันได้ว่าฝ่ายหญิงจะได้แต่งงานกับฝ่ายชายที่ตนพึงพอใจมากที่สุด จึงทำให้การสมรสมีเสภียรภาพ
วิเคราะห์ประสิทธิภาพการทำงาน

ใช้พื้นที่ในการเก็บรายชื่อที่หมายปองของทั้งฝ่ายชายและฝ่ายหญิงเป็น  2n^{2}
วิเคราะห์ประสิทธิภาพการทำงาน > สมมติฐาน :

สมมติฐานที่ 1: ฝ่ายชายขอแต่งงานกับฝ่ายหญิงด้วยลำดับความพึงพอใจที่ลดลงจากมากไปน้อย
สมมติฐานที่ 2: ฝ่ายหญิงที่ทำการหมั้นไปแล้วครั้งหนึ่ง จะไม่มีทางที่จะไร้คู่สมรสเพราะเธอจะไม่ถอนหมั้นก็ต่อเมื่อไม่เจอฝ่ายชายที่เลือกตนและตนพึงพอใจฝ่ายชายคนนั้นมากกว่าคู่หมั้นชั่วคราว
วิเคราะห์ประสิทธิภาพการทำงาน > การแก้ปัญหาแบบถึก (Brute-force) :

เวลาที่ใช้ในการทำงานในกรณีแย่สุดที่ใช้การตรวจสอบรายชื่อทั้งหมด เป็น  n!x (เวลาที่ใช้ในการตรวจสอบเสถียรภาพของการจับคู่) เท่ากับ Θ (n!n^{2})
วิเคราะห์ประสิทธิภาพการทำงาน > การพิสูจน์ความถูกต้อง :

1. ขั้นตอนวิธีนี้จะหยุดการทำงานสำหรับกรณีช้าที่สุดเป็น  n^{2} จากการทำงานของวงวน
พิสูจน์: จากรายชื่อที่หมายปองทั้งหมดของฝ่ายชายมีจำนวนรูปแบบที่เป็นไปได้  n^{2} รูปแบบ ดังนั้น วงวนจะทำงานเป็นจำนวนครั้งมากที่สุดเท่ากับ  n^{2} ครั้ง
2. ฝ่ายชายและฝ่ายหญิงทุกคนได้แต่งงานกันทุกคน
พิสูจน์โดยหาข้อขัดแย้ง
สมมติให้นายหนึ่ง ไม่มีคู่เลยแม้ว่าการทำงานของขั้นตอนวิธีจะจบลงแล้ว
จะพบ มีนางสาวเอ ไม่มีคู่เช่นกันแม้ว่าการทำงานของขั้นตอนวิธีจะจบลงแล้ว
จากสมมติฐานที่ 2 แสดงว่านางสาวเอ ไม่มีฝ่ายชายคนไหนเลยที่ปรารถนาจะแต่งงานด้วยเลย
แต่จากปัญหานี้ ฝ่ายชายทุกคนจะทำการเลือกฝ่ายหญิงทุกคน ตามลำดับความพึงพอใจ ดังนั้น นายหนึ่ง ทำการเลือกนางสาวเอ แล้ว
ดังนั้นจึงเป็นไปไม่ได้ที่จะมีฝ่ายชายหรือฝ่ายหญิงคนใด ไม่มีคู่
3. ไม่มีคู่สมรสใด ที่ขาดเสถียรภาพ
พิสูจน์โดยหาข้อขัดแย้ง
สมมติให้ การจับคู่คู่หนึ่งระหว่างนายหนึ่ง กับนางสาวเอ ขาดเสถียรภาพ ในขณะที่พวกเขาเสนอรายชื่อของกันและกันในรายชื่อที่หมายปอง
กรณีที่ 1: นายหนึ่งไม่เคยขอแต่งงานกับนางสาวเอ
นายหนึ่งขอแต่งานกับนางสาวเอในที่สุด (จากการลดลำดับความพึงพอใจในรายชื่อที่หมายปองของฝ่ายชาย)
การจับคู่ระหว่าง นายหนึ่ง กับ นางสาวเอ มีเสถียรภาพ
กรณีที่ 2: นายหนึ่งขอแต่งงานกับนางสาวเอไปแล้ว
นางสาวเอ ปฏิเสธการขอแต่งงานของนายหนึ่ง (ทั้งกรณีที่นายหนึ่งไม่ดีกว่าคู่หมั้นชั่วคราวของนาวสาวเอ และกรณีที่เลือกนายหนึ่ง ไปแล้ว แต่เจอคนที่ดีกว่าในภายหลัง)
แสดงว่านางสาวเอก็เสนอรายชื่อของนายหนึ่ง ในรายชื่อที่หมายปองไว้แล้ว เพียงแต่ต้องการคนที่ดีกว่าเท่านั้น
การจับคู่ระหว่างนายหนึ่ง กับ นางสาวเอ มีเสถียรภาพ
สรุป :

ขั้นตอนวิธีของเกล-แชปลีย์ รับประกันว่าจะสามารถหาคู่สมรสที่มีเสถียรภาพได้เสมอ ๆ สำหรับฝ่ายชาย และฝ่ายหญิงที่มีจำนวนเท่ากัน
เวลาและเนื้อที่ที่ใช้สำหรับขั้นตอนวิธีของเกล-แชปลีย์ เป็น Ο (n^{2})
ตัวอย่างการประยุกต์ใช้งาน

มีการนำขั้นตอนวิธีของ เกล-แชปลีย์ ไปประยุกต์ใช้อย่างกว้างขวาง ยกตัวอย่างเช่น การคัดเลือกนักเรียนชั้นประถมศึกษาเพื่อเข้าศึกษาต่อในโรงเรียนระดับมัธยมศึกษาของประเทศสิงคโปร์  การคัดเลือกนักเรียนชั้นมัธยมศึกษาเพื่อเข้าศึกษาต่อในมหาวิทยาลัยของประเทศอังกฤษ 
ตัวอย่างอื่น ๆ เช่น การเลือกโรงพยาบาลที่จะฝึกงานสำหรับนักศึกษาแพทย์  การเลือกเพื่อนร่วมห้องในหอพักนิสิตนักศึกษาในมหาวิทยาลัย  เป็นต้น
ปัญหาที่เกี่ยวข้อง

การจับคู่กราฟสองส่วน (Bipartite matching) กล่าวคือ ปัญหาการแต่งงานที่มีเสถียรภาพนี้เป็นตัวอย่างหนึ่งของการจับคู่กราฟสองส่วนโดยทั่วไปในเรื่องของทฤษฏีกราฟ
ปัญหาการจัดตารางช่วงเวลา (Interval scheduling problem) เป็นตัวอย่างหนึ่งของขั้นตอนวิธีแบบละโมภ
การจัดตาราช่วงเวลาแบบถ่วงน้ำหนัก (Weighted interval scheduling) ซึ่งเป็นตัวอย่างหนึ่งของปัญหาการจัดตารางช่วงเวลา โดยให้มีหอประชุมขนาดใหญ่ และมีการจัดกิจกรรมต่าง ๆ ที่จะต้องจัดตารางเวลาในการใช้หอประชุมแห่งนี้  โดยกิจกรรมต่าง ๆ นั้นมีเวลาที่เริ่มของกิจกรม และเวลาที่จบของกิจกรรมนั้น ๆ ซึ่งปัญหานี้เกี่ยวข้องกันโดยที่เราจะต้องจัดการตารางเวลาให้มีกิจกรรมจัดขึ้นมากที่สุดในช่วงเวลาที่กำหนด
เซตอิสระ (Independent Set) โดยให้มีกราฟ G ที่มีปมเป็น V และเส้นเชื่อมเป็น E โดยเราจะสามารถบอกได้ว่า เซตของปม S จะเป็นเซตอิสระ ถ้าไม่มีสองปอมใด ๆ ที่มีเส้นเชื่อมซึ่งกันและกัน ซึ่งการหาเซตอิสระที่ใหญ่ที่สุดในกราฟ G จะเป็นส่วนหนึ่งของปัญหาเอ็นพีบริบูรณ์ (NP-Complete)
การแข่งขันหาทำเลที่ตั้งสิ่งอำนวยความสะดวก (Competitive Facility Location) เป็นเกมที่มีผู้เล่นตั้งแต่ 2 คนขึ้นไป ทำการเดินและเลือกที่ตั้งที่ทำให้ตนมีคะแนนมากที่สุด โดยกลยุทธ์ที่จะสามารถทำให้ชนะในเกมนี้คือการเลือกจุดเริ่มต้นของที่ตั้ง และการตัดสินใจในการเลือกเดินของผู้เล่นในตาก่อนหน้านี้ ซึ่งเกมนี้เป็นตัวอย่างหนึ่งของปัญหาพีเสปซบริบูรณ์
แหล่งข้อมูลอื่น

เอกสารประกอบการสอนของ SMP เก็บถาวร 2011-09-28 ที่ เวย์แบ็กแมชชีน
โค้ดของโรเซตต้า
การออกแบบขั้นตอนวิธี [ลิงก์เสีย]
บทนำของปัญหาการแต่งงานที่มีเสถียรภาพ เก็บถาวร 2016-06-23 ที่ เวย์แบ็กแมชชีน
โปรแกรมแสดงการแก้ปัญหาการแต่งงานที่มีเสถียรภาพ
โปรแกรมจำลองสถานการณ์แสดงการแก้ปัญหาการแต่งงานที่มีเสถียรภาพแบบมีฝ่ายชาย 4 คน และฝ่ายหญิง 4 คน
โปรแกรมจำลองสถานการณ์แสดงการแก้ปัญหาการแต่งงานที่มีเสถียรภาพแบบมีฝ่ายชาย 15 คน และฝ่ายหญิง 15 คน
ปัญหาที่เกี่ยวข้องกับปัญหาการแต่งงานที่มีเสถียรภาพ
ปีเตอร์ นอร์ตัน (ทหารบกชาวสหราชอาณาจักร)

| ปีเตอร์ นอร์ตัน |
| --- | --- |
ปีเตอร์ นอร์ตัน ในเดือนมีนาคม ค.ศ. 2013
เกิด:  (1962-12-10) 10 ธันวาคม ค.ศ. 1962 (61 ปี) เอ็ดมันตัน กรุงลอนดอน
รับใช้: สหราชอาณาจักร
แผนก/สังกัด: กองทัพบกสหราชอาณาจักร
ประจำการ: ค.ศ. 1983–2013
ชั้นยศ: พันตรี
เลขประจำตัว: 24592939 557344 (หลังจากงานที่รับผิดชอบ)
หน่วย: กองกำลังโลจิสติกส์หลวง
การยุทธ์: ความยุ่งยากไอร์แลนด์ สงครามอิรัก
บำเหน็จ: จอร์จครอส ดาวเอฟบีไอ (สหรัฐ)
พันตรี ปีเตอร์ อัลเลน นอร์ตัน, จีซี (อังกฤษ: Major Peter Allen Norton, GC; 10 ธันวาคม ค.ศ. 1962 – ) เป็นเจ้าหน้าที่เทคนิคกระสุนแห่งกองกำลังโลจิสติกส์หลวงของกองทัพบกสหราชอาณาจักรที่ปลดเกษียณแล้ว ผู้ได้รับรางวัลจอร์จครอสสำหรับการเป็นทหารของเขาในประเทศอิรัก
ชีวิตช่วงต้น

นอร์ตันเกิดในเอ็ดมันตัน กรุงลอนดอน แต่เติบโตในมาร์เกต เคนต์
อาชีพทหาร

นอร์ตันเข้าร่วมกองกำลังสรรพาวุธทหารบกหลวง (ซึ่งต่อมาได้รวมเข้ากับกองกำลังโลจิสติกส์หลวง) ในฐานะพลทหารในปี ค.ศ. 1983 เขาได้รับยศถึงพันจ่าเอก (กองทัพบกสหราชอาณาจักร) และได้รับการแต่งตั้งเป็นผู้ควบคุม ซึ่งเป็นการแต่งตั้งนายทหารที่ไม่ใช่ชั้นสัญญาบัตรชั้นผู้ใหญ่สุดในกองทัพบกสหราชอาณาจักร ก่อนที่จะได้รับมอบหมายให้เป็นร้อยเอกเมื่อวันที่ 8 กรกฎาคม ค.ศ. 2002
อาชีพทหาร > จอร์จครอส

นอร์ตันได้รับการเคลื่อนกำลังพลสู่ประเทศอิรักในปี ค.ศ. 2005ที่ซึ่งเขาเป็นรองผู้บังคับหน่วยของอเมริกันคอมไบน์เอ็กซ์โพลซีฟเอ็กซ์พลอยเทชันเซลล์ (CEXC) ซึ่งตั้งฐานอยู่ในเขตชานเมืองของแบกแดด โดยไปช่วยเหลือนายทหารลาดตระเวนของกองทัพบกสหรัฐที่ถูกโจมตีโดยระเบิดแสวงเครื่อง (IED) เมื่อวันที่ 24 กรกฎาคม ค.ศ. 2005 ขณะเขากำลังตรวจสอบการมีของอุปกรณ์เพิ่มเติม ระเบิดแสวงเครื่องที่สองก็ได้ระเบิดขึ้น เขาสูญเสียขาซ้ายและส่วนหนึ่งของแขนซ้าย รวมถึงเขาได้รับบาดเจ็บอย่างรุนแรงที่ขาอีกข้าง และส่วนล่างของแผ่นหลัง แม้จะได้รับบาดเจ็บ เขาก็ยังคงให้คำแนะนำแก่ทีมของเขา โดยสงสัยว่าอุปกรณ์ต่อไปอาจอยู่ในบริเวณใกล้เคียง เขาปฏิเสธที่จะถูกโยกย้ายจนกว่าเขาจะมั่นใจได้ว่าบุคลากรทุกคนบนพื้นดินจะทราบถึงอันตราย ซึ่งมีการพบอุปกรณ์ชิ้นที่สามติดตั้งอยู่ในภายหลัง และถูกจัดการในวันรุ่งขึ้น
นอร์ตันได้รับรางวัลจอร์จครอสสำหรับการปฏิบัติหน้าที่ของเขา การประกาศสำหรับเหรียญได้รับการประกาศในภาคผนวกของหนังสือพิมพ์ลอนดอนกาเซท เมื่อวันที่ 24 มีนาคม ค.ศ. 2006 เนื่องจากทีมของเขามีเอฟบีไอเป็นตัวแทนพิเศษสองคน นอร์ตันจึงได้รับรางวัลดาวเอฟบีไอเมื่อวันที่ 27 มีนาคม ค.ศ. 2009
อาชีพทหาร > หลังการเป็นทหาร

นอร์ตันได้รับการเลื่อนยศเป็นพันตรีในวันที่ 31 กรกฎาคม ค.ศ. 2008 หลังจากทำงาน 30 ปีแล้ว เขาก็เกษียณจากกองทัพเมื่อวันที่ 1 สิงหาคม ค.ศ. 2013 ในพื้นที่ทางการแพทย์
แหล่งข้อมูลอื่น

Citation and biography from MOD website
ปืนคาบชุด

ปืนคาบชุดเยอรมัน
ปืนคาบชุด (อังกฤษ: Matchlock) คือระบบกลไกปืนชนิดหนึ่งซึ่งใช้หลักการจุดชนวนด้วย "ชุด" (match) ซึ่งทำมาจากเชือกชุบเชื้อไฟเพื่อให้เชือกเกิดการลุกไหม้อย่างช้า ๆ คาบเชือกไว้ด้วยกระเดื่อง ที่มีลักษณะเหมือนหัวงูซึ่งมีลักษณะโค้งงอไปมาเป็นรูปตัว S เมื่อเหนี่ยวไกปืนเพื่อทำการยิง ปลายของชุดก็จะตีลงบนจานชนวนทำให้เกิดประกายไฟลุกไหม้ขึ้นที่เชือกและเข้าไปจุดระเบิดดินปืนที่อยู่ภายใน ทำให้เกิดแรงผลักลูกกระสุนออกไปได้
ประวัติ

มีการนำมาใช้ในทวีปยุโรปในช่วงปี พ.ศ. 1993 (ค.ศ.1450) ชาวโปรตุเกสได้นำปืนคาบชุดเข้ามาในอาณาจักรอยุธยาช่วงประมาณ 100 ปีหลังจากนั้น ซึ่งอยู่ในรัชสมัยของสมเด็จพระไชยราชาธิราช ซึ่งนำมาใช้สู้รบกับพม่าจนได้รับชัยชนะอย่างง่ายดายในปี พ.ศ. 2089 จนมีการตั้งกองอาสาโปรตุเกสขึ้นมาเพื่อทำหน้าที่สู้รบโดยใช้อาวุธปืนคาบชุด และสอนการใช้อาวุธปืนไฟให้กับชาวไทย และหลังจากนั้น 2 ปี (พ.ศ. 2091) ในสมัยของสมเด็จพระมหาจักรพรรดิ เมื่อเกิด "สงครามคราวเสียพระสุริโยไท" ปืนคาบชุดก็มามีบทบาทในการสู้รบกับพม่าเป็นอย่างมาก
ในปี พ.ศ. 2135 อาวุธปืนได้เข้าเผยแพร่ในสยามอยู่เป็นระยะหนึ่งแล้ว แต่ก็เป็นปืนเล็กเท่านั้น ควาญท้ายช้างพระที่นั่งของสมเด็จพระนเรศวรมหาราชและคนกลางช้างสมเด็จพระเอกาทศรถก็ถูกปืนตาย แม้แต่สมเด็จพระนเรศวรมหาราช เองก็ถูกปืนคาบชุดที่พระหัตถ์หลังฟันพระมหาอุปราชมังสามเกียดสิ้นพระชนม์แล้ว
ดูเพิ่ม

ปืนอาร์คิวบัส
ปืนคาบชุด ที่คาบเชือกชุดอยู่ในปากกระเดื่อง
ปืนใหญ่มังกรทอง

ปืนใหญ่มังกรทอง (อังกฤษ: Golden Dragon Cannon; จีนตัวย่อ: 金龙炮; จีนตัวเต็ม: 金龍炮) เป็นปืนใหญ่ลำกล้องประเภทหนึ่งที่มีกระบอกปืนสั้น ทำจากโลหะสัมฤทธิ์หรือเหล็ก ใช้เฉพาะโดยจักรพรรดิแห่งราชวงศ์ชิง เมื่อพระองค์ทรงนำกองทหารของพระองค์เข้าสู่สนามรบ
ประวัติ

ในปีที่ 19 แห่งจักรพรรดิคังซี (พ.ศ. 2223; ค.ศ. 1680) มีการผลิตปืนใหญ่มังกรทองที่ทำจากโลหะสัมฤทธิ์
ในปีที่ 25 แห่งจักรพรรดิคังซี (พ.ศ. 2229; ค.ศ. 1686) มีการผลิตปืนใหญ่มังกรทองที่ทำจากเหล็ก
ปึงซีเง็ก ปิดตาสู้

| ปึงซีเง็ก ปิดตาสู้ |
| --- | --- |
ปกดีวีดีภาพยนตร์แบบดั้งเดิม
กำกับ: หยวน ขุย
เขียนบท: จอห์น ชาน เจฟเฟรี่ เล่า
อำนวยการสร้าง: หลี่ เหลียนเจี๋ย
นักแสดงนำ: หลี่ เหลียนเจี๋ย เจิ้ง เส้าชิว หยาง ไฉ่หนี เอมี่ กัว หยวน ขุย
กำกับภาพ: มาร์ค ลี
ตัดต่อ: แอนจี้ ลัม
ดนตรีประกอบ: โลเวล โล สตีเฟ่น ชิง
บริษัทผู้สร้าง: Eastern Production Ltd.  
ผู้จัดจำหน่าย: Gala Film Distribution Ltd.
วันฉาย:   30 กรกฎาคม ค.ศ. 1993 (1993-07-30) 
ความยาว: 96 นาที
ประเทศ: ฮ่องกง
ภาษา: จีน
ทำเงิน: 23,013,797.00 ดอลล่าร์ฮ่องกง
ปึงซีเง็ก ปิดตาสู้ (อังกฤษ: Fong Sai-yuk II, The Legend II, The Legend of Fong Sai-yuk II) เป็นภาพยนตร์กำลังภายในแบบตลกในปี ค.ศ. 1993 กำกับโดย หยวน ขุย ร่วมออกแบบงานสร้างและนำแสดงโดย หลี่ เหลียนเจี๋ย  ซึ่งภาพยนตร์เรื่องนี้เป็นภาคต่อของภาพยนตร์เรื่อง ฟงไสหยก สู้บนหัวคน ซึ่งออกวางจำหน่ายในปีเดียวกัน
เนื้อเรื่องย่อ

ปึงซีเง็ก (หรือ ฟงไสหยก ในภาคที่แล้ว) ต้องเข้ามาพัวพันกับพรรคดอกไม้แดงที่หวังโค่นล้มจักรพรรดิ์แมนจูและสถาปนาราชวงศ์หมิงขึ้นปกครองจีนอีกครั้ง ครั้งนี้เขาต้องปรับตัวให้เข้ากับระบบที่เข้มงวดของพรรคดอกไม้แดง รวมถึงต้องผจญกับสองสาวที่ทึกทักเอาว่าเขาเป็นสามีของพวกนาง เรื่องราวจะเป็นอย่างไร ติดตามได้ใน ปึงซีเง็ก ปิดตาสู้
นักแสดงนำ

หลี่ เหลียนเจี๋ย รับบท ปึงซีเง็ก
เจิ้ง เส้าชิว  รับบท เฉิน กาล็อค
หลี่ เจียซิน รับบท ถิงถิง
เอมี่ กัว รับบท เฉิน อุ่นยี
หยวน ขุย รับบท หลี่ กัวบอง
แหล่งข้อมูลอื่น

Fong Sai Yuk 2 ที่อินเทอร์เน็ตมูวีเดตาเบส
Fong Sai Yuk 2 ที่ออลมูวี
HKMDB
HK Cinemagic เก็บถาวร 2011-05-24 ที่ เวย์แบ็กแมชชีน
ปีเอโตร กาวัลลีนี

เปียโตร คาวาลลินิ (อังกฤษ: Pietro Cavallini) (ราว ค.ศ. 1250 - ราว ค.ศ. 1330) เป็นจิตรกรศิลปะกอธิคของยุคกลางของคริสต์ศตวรรษที่ 13 และ 14 ผู้มีความเชี่ยวชาญทางการเขียนจิตรกรรมและออกแบบงานโมเสก ประวัติชีวิตของคาวาลลินิไม่เป็นที่ทราบกันเท่าใดนัก แต่ที่ทราบคือทำงานอยู่ที่กรุงโรม
งานชิ้นแรกที่สำคัญของคาวาลลินิคืองานโมเสกชุดสำหรับมหาวิหารเซนต์พอลนอกกำแพงในกรุงโรมที่เป็นเรื่องราวจาก with stories from the พันธสัญญาเดิม และ พันธสัญญาใหม่ที่สร้างระหว่าง ค.ศ. 1277 ถึง ค.ศ. 1285 แต่มาถูกทำลายไปในเพลิงไหม้ในปี ค.ศ. 1823
งาน “การตัดสินครั้งสุดท้าย” สำหรับวัดซานตาซิซิเลียอินทราสเทเวเรในกรุงโรมที่เขียนราวปี ค.ศ. 1293 ถือกันว่าเป็นงานชิ้นเอกของคาวาลลินิที่แสดงให้เห็นถึงลักษณการเขียนที่เรียกว่า “ธรรมชาตินิยมแบบโรมัน” (Roman naturalism)  ความเป็นธรรมชาติที่เห็นในภาพมีอิทธิพลต่อศิลปินที่ทำงานในเมืองอื่นๆ ในอิตาลีเช่นฟลอเรนซ์และเซียนา
ในตระกูลการเขียนภาพแบบเซียนาอิทธิพลจากลักษณะการเขียนของศิลปะโรมันรวมกับลักษณะการเขียนแบบศิลปะไบแซนไทน์ดั้งเดิมของเซียนาและอิทธิพลจากศิลปะกอธิคจากทางตอนเหนือก็ทำให้งานที่ออกมามีลักษณะเป็นธรรมชาติและเป็นต้นตอของศิลปะตระกูลที่เรียกว่าศิลปะกอธิคนานาชาติ
ในฟลอเรนซ์อิทธิพลของลักษณะการเขียนของศิลปะโรมันที่มาผสานกับลักษณะการเขียนแบบศิลปะไบแซนไทน์ดั้งเดิมของฟลอเรนซ์ทำให้เกิดศิลปะที่มีลักษณะที่มีความใหญ่โต เป็นธรรมชาติ และมีความสง่างาม ซึ่งเป็นลักษณะที่แตกต่างเป็นอย่างมากจากการเขียนภาพแบบกอธิคที่ราบและเต็มไปด้วยการตกแต่งแบบวิจิตรของศิลปะกอธิคนานาชาติและศิลปะไบแซนไทน์
ความเป็นธรรมชาตินี้เห็นได้ชัดในงานภายในมหาวิหารเซนต์ฟรานซิสแห่งอาซิซิ ที่สร้างขึ้นในปลายคริสต์ศตวรรษที่ 13 เพื่อเป็นเกียรติแก่ฟรานซิสแห่งอาซิซิผู้ที่เพิ่งได้รับการสถาปนาให้เป็นนักบุญ ภาพที่ตกแต่งภายในมหาวิหารเป็นภาพที่เขียนแบบการเขียนของโรมัน ผู้ที่เขียนภาพส่วนใหญ่ก็สามารถบอกได้ว่าเป็นผู้ใดและอย่างน้อยก็มีจิตรกรผู้หนึ่งที่มาจากโรม ลักษณะการเขียนภาพของจิตรกรที่ว่านี้คล้ายกับลักษณะการเขียนของจอตโต ดี บอนโดเนผู้ได้ชื่อว่าเป็นผู้เขียนภาพนี้แต่เดิม แต่ความเห็นใหม่ของนักวิชาการส่วนใหญ่ในปัจจุบันไม่เชื่อว่าเป็นงานของจอตโต
งานของจอตโตในชาเปลสโครวินยีที่ปาดัวแสดงให้เห็นถึงอิทธิพลเป็นอันมากของการเขียนแบบธรรมชาติแบบประดิษฐ์ของโรมันซึ่งเป็นลักษณะการเขียนเฉพาะตัวที่มามีอิทธิพลต่อการเขียนภาพของจิตรกรชาวฟลอเรนซ์ในยุคฟื้นฟูศิลปวิทยาต่อมา
ตั้งแต่ปี ค.ศ. 1308 คาวาลลินิก็ไปทำงานที่เนเปิลส์ในราชสำนักของ สมเด็จพระเจ้าชาร์ลที่ 2 แห่งอองชู ส่วนใหญ่ที่วัดซานโดเมนนิโคมายอเร (ค.ศ. 1308) และวัดซานตามาเรีย ดอนนาเรจินา (ค.ศ. 1317) พร้อมกับจิตรกรโรมันฟิลิปโป รูซูติ คาวาลลินิกลับมากรุงโรมก่อนปี ค.ศ. 1325 และเริ่มงานตกแต่งภายนอกมหาวิหารเซนต์พอลนอกกำแพง ในปี ค.ศ. 1321 ด้วยงานโมเซอิกแบบไบแซนไทน์
ลูกศิษย์ของคาวาลลินิก็รวมทั้งจิโอวานนิ ดิ บาร์โทโลมเมโอ (Giovanni di Bartolommeo)
ผลงาน

“จาเอลและทิสเซอรัน” สีน้ำ
“ฉากชีวิตพระแม่มารี” (ค.ศ. 1291) โมเสอิก บาซิลิกาซานตามาเรียทราสเทเวเร เป็นงานที่ได้รับการสรรเสริญว่าเป็นงานที่แสดงลักษณะที่เหมือนจริงและมีทัศนมิติ งานเขียนในวัดนี้ก็รวมทั้ง
“การประสูติของพระแม่มารี”
“การประกาศของเทพ”
“การประสูติของพระเยซู”
“การชื่นชมของแมไจ”
“การนำพระเยซูเข้าวัด”
“การนำพระเยซูเข้าวัด”
“การสิ้นพระชนของพระแม่มารี”
“การตัดสินครั้งสุดท้าย” (ค.ศ. 1295-1300) ส่วนหนึ่งของจิตรกรรมฝาผนังในวัดซานตาซิซิเลียอินทราสเทเวเรในกรุงโรม
งานจิตรกรรมฝาผนังบนมุขตะวันออกของวัดซานจอร์โจอัลเวลาโบรในกรุงโรมเชื่อกันว่าเป็นงานเขียนของคาวาลลินิเนื่องจากมีลักษณะการเขียนที่คล้ายคลึงกับงานเขียนของคาวาลลินิที่ทราสเทเวเร
งานโมเสกบนมุขตะวันออกของวัดซานคริโซโจโนในดิสตริคท์ทราสเทเวเรเป็นภาพพระแม่มารีกับนักบุญเซบาสเตียนและนักบุญคริโซโจโนก็เชื่อกันว่าเป็นงานของคาวาลลินิ
ดูเพิ่ม

งานโมเสก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เปียโตร คาวาลลินิ
ชีวประวัติของเปียโตร คาวาลลินิที่ พิพิธภัณฑ์ศิลปะเว็บ
ภาพเขียนของเปียโตร คาวาลลินิที่ พิพิธภัณฑ์ศิลปะเว็บ
Pietro Cavallini Works at Artst.Org เก็บถาวร 2012-02-16 ที่ เวย์แบ็กแมชชีน
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
ปืนใหญ่อัตตาจร

ปืนใหญ่อัตตาจร (อังกฤษ: Self-propelled artillery) เป็นศัพท์ทางการทหาร หมายถึงพาหนะที่สามารถขับเคลื่อนตัวเองได้ และติดตั้งปืนใหญ่ ปืนฮาวอิตเซอร์ หรือเครื่องยิงจรวด สามารถเคลื่อนย้ายไปตามภูมิประเทศทุรกันดาร โดยอาจเป็นพาหนะล้อสายพานหรือล้อยาง ทำการยิงแล้วเคลื่อนย้ายที่ตั้งอย่างรวดเร็ว เพื่อป้องกันการตรวจจับสถานที่ตั้งและถูกโจมตีกลับ
ปืนใหญ่อัตตาจรจะประจำการอยู่ในกองพันทหารปืนใหญ่ มีหน้าที่ยิงสนับสนุนทหารราบในแนวหน้าจากระยะไกล  ปืนอัตตาจรสมัยใหม่อาจมีลักษณะคล้ายรถถัง และหุ้มเกราะขนาดกลาง บางรุ่นอาจติดตั้งปืนกลเพื่อป้องกันตนเองจากทหารราบของฝ่ายตรงข้าม
แหล่งข้อมูลอื่น

Overview Self-propelled artillery Systems at www.dtig.org เก็บถาวร 2007-02-08 ที่ เวย์แบ็กแมชชีน
ปืนไรเฟิลซุ่มยิง

7.62x51mm M40, ปืนไรเฟิลซุ่มยิงมาตรฐานของนาวิกโยธินสหรัฐอเมริกา
คำศัพท์ในทางการทหารและหน่วยงานบังคับใช้กฎหมาย ปืนไรเฟิลซุ่มยิง (อังกฤษ: sniper rifle) คือปืนเล็กยาวที่สามารถวางตำแหน่งกระสุนได้แม่นยำในระยะยิงที่ไกลกว่าอาวุธปืนประจำกายชนิดอื่น ปืนไรเฟิลซุ่มยิงโดยทั่วไปจะถูกสร้างขึ้นอย่างระมัดระวังในความถูกต้องเหมาะสม ติดตั้งกล้องเล็ง และรังเพลิงสำหรับปลอกกระสุนชนวนกลาง คำๆนี้บ่อยครั้งที่ในสื่อใช้บรรยายถึงปืนที่ติดตั้งกล้องส่องเพิ่มที่ใช้กับเป้าหมายที่เป็นบุคคล
บทบาททางทหารของพลซุ่มยิง (คำนี้มาจากนกปากซ่อม (snipe) ซึ่งเป็นนกที่ล่าหรือยิงได้ยากมาก) สามารถสืบย้อนไปได้ถึงคริสต์ศตวรรษที่ 18 แต่ปืนไรเฟิลซุ่มยิงที่แท้จริงกลับมีการพัฒนาเป็นอย่างมากเมื่อเร็วๆนี้ ความก้าวหน้าของเทคโนโลยีโดยเฉพาะกล้องส่องและอุตสาหกรรมการผลิตยิ่งช่วยเพิ่มความแม่นยำให้กับปืน ยิ่งถูกใช้ด้วยบุคลากรทางกองทัพที่ได้รับการฝึกเป็นพิเศษปืนจะยิ่งได้แม่นยำไกลกว่าปืนไรเฟิลปกติ ปืนไรเฟิลซุ่มยิงอาจมีพื้นฐานจากปืนไรเฟิลพื้นฐานแต่เมื่อติดกล้องส่องมันก็จะกลายเป็นปืนไรเฟิลซุ่มยิง
แหล่งข้อมูลอื่น

Modern Firearms list of sniper rifles เก็บถาวร 2010-09-15 ที่ เวย์แบ็กแมชชีน
SniperCentral list of sniper rifles[ลิงก์เสีย]
Mcmillan Tactical Stocks เก็บถาวร 2007-10-19 ที่ เวย์แบ็กแมชชีน — Images of tactical stocks from the world's leading supplier manufacturer
Tack Driving Tactical Rifle from Tac Ops — Detailed overview of the accurization process for a .25 MOA rifle
Detailed accuracy articles, by famous barrel maker Dan Lilja
Detail of Russian snipers and sniper rifles of World War Two by Chris Eger, military historian เก็บถาวร 2007-03-10 ที่ เวย์แบ็กแมชชีน
demigodllc.com: Practical long-range rifle shooting
ปืนนกไส้

| ปืนนกไส้ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
สกุล:: Bidens
สปีชีส์:: B.  pilosa
ชื่อทวินาม
Bidens pilosa L. 1753

ชื่อพ้อง
  ชื่อพ้อง Bidens abadiae DC.  Bidens adhaerescens Vell.  Bidens africana Klatt  Bidens alausensis Kunth  Bidens alba (L.) DC.  Bidens arenaria Gand.  Bidens arenicola Gand.  Bidens aurantiaca Colenso  Bidens barrancae M.E.Jones  Bidens bimucronata Turcz.  Bidens bonplandii Sch.Bip.  Bidens brachycarpa DC.  Bidens calcicola Greenm.  Bidens californica DC.  Bidens cannabina Lam.  Bidens caracasana DC.  Bidens caucalidea DC.  Bidens chilensis DC.  Bidens ciliata Hoffmanns. ex Fisch. & C.A.Mey.  Bidens daucifolia DC.  Bidens deamii Sherff  Bidens decussata Pav. ex DC.  Bidens decussata Pav. ex Steud.  Bidens dichotoma Desf. ex DC.  Bidens exaristata DC.  Bidens hirsuta Nutt. 1841 not Sw. 1788  Bidens hirta Jord.  Bidens hispida Kunth  Bidens hybrida Thuill.  Bidens inermis S.Watson  Bidens leucantha (L.) Willd.  Bidens leucantha Poepp. ex DC.  Bidens leucanthemus (L.) E.H.L.Krause  Bidens minor (Wimm. & Grab.) Vorosch.  Bidens minuscula H.Lév. & Vaniot  Bidens montaubani Phil.  Bidens odorata Cav.  Bidens orendainae M.E.Jones  Bidens orientalis Velen. ex Bornm.  Bidens paleacea Vis.  Bidens pinnata Noronha  Bidens pumila (Retz.) Steud.  Bidens ramosissima Sherff  Bidens reflexa Link  Bidens rosea Sch.Bip.  Bidens scandicina Kunth  Bidens striata Schott ex Sweet  Bidens sundaica Blume  Bidens taquetii H.Lév. & Vaniot  Bidens trifoliata Norona  Bidens valparadisiaca Colla  Bidens viciosoi Pau  Ceratocephalus pilosus Rich. ex Cass.  Coreopsis alba L.  Coreopsis corymbifolia Buch.-Ham. ex DC.  Coreopsis leucantha L.  Coreopsis leucorrhiza Lour.  Coreopsis multifida DC.  Coreopsis odorata Poir.  Coreopsis odorata Lam.  Glossogyne chinensis Less.  Kerneria dubia Cass.  Kerneria pilosa (L.) Lowe  Kerneria tetragona Moench  
ปืนนกไส้ (อังกฤษ: Spanish needle, black-jack; ชื่อวิทยาศาสตร์: Bidens pilosa) หรือ กี่นกไส้ หรือ หญ้าก้นจ้ำขาว เป็นวัชพืชในวงศ์ทานตะวัน (Asteraceae) มีถิ่นกำเนิดในทวีปอเมริกา เป็นไม้ล้มลุกอายุปีเดียว สูงได้ถึง 1 เมตร ลำต้นเป็นสัน ใบเป็นใบประกอบขนนกชั้นเดียว มี 3 ใบย่อย แผ่นใบรูปไข่ ปลายใบแหลม ขอบใบหยัก ดอกออกเป็นช่อกระจุกแน่นที่ปลายยอดและซอกใบ ก้านช่อดอกยาว วงใบประดับมี 2 ชั้นแยกกัน ดอกวงนอกมีกลีบดอกรูปลิ้นสีขาวไม่สมบูรณ์เพศ ดอกวงในเป็นดอกสมบูรณ์เพศ มีกลีบดอก 5 กลีบเชื่อมติดกันเป็นหลอดสีเหลือง เกสรเพศผู้สีน้ำตาล เกสรเพศเมียสีเหลืองปลายแยกเป็น 2 แฉก ผลเป็นแบบผลแห้งเมล็ดล่อนสีน้ำตาลเข้ม มีแพปพัส (กลีบเลี้ยงลดรูป) เป็นหนามสั้น 2 อัน
ปืนนกไส้มีสรรพคุณต้านเชื้อจุลินทรีย์ แก้อักเสบ ขับปัสสาวะ ห้ามเลือดและรักษาไข้มาลาเรียได้
ระเบียงภาพ

ดอก
ผล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปืนนกไส้
ข้อมูลที่เกี่ยวข้องกับ Bidens pilosa ที่วิกิสปีชีส์
ปืนใหญ่อัตตาจรอาร์เชอร์

|  ปืนใหญ่อัตตาจรอาร์เชอร์  |
| --- | --- |
การใช้งานอาร์เชอร์
ชนิด: ปืนใหญ่อัตตาจร
แหล่งกำเนิด:  สวีเดน
ประวัติการผลิต
ช่วงการออกแบบ: ค.ศ. 1995
ข้อมูลจำเพาะ
มวล: 30.0 ตัน (66,138.7 ปอนด์)
ความยาว: Overall: 14.1 เมตร (46 ฟุต 3 นิ้ว) Gun barrel: 8.06 m (26 ft 5 in)
ความกว้าง: Overall: 3.0 m (9 ft 10 in)
ความสูง: 3.3–3.9 m (10 ft 10 in–12 ft 10 in)
ลูกเรือ: 4 (1 driver, 3 operators)

อาวุธหลัก: 1× FH77 derived 155 mm/52-calibre howitzer
อาวุธรอง: 1× BAE Systems AB Remote weapon system
เครื่องยนต์: Diesel 340 hp (250 kW)
กันสะเทือน: 6x6 Independent suspension
พิสัยปฏิบัติการ: 500 กิโลเมตร (310 ไมล์)
ความเร็ว: 70 km/h (43 mph)
ระบบปืนใหญ่อาร์เชอร์ (อังกฤษ: Archer Artillery System) รหัส FH77BW L52 เป็นระบบปืนใหญ่อัตตาจรขนาด 155 ม.ม. ของสวีเดนและนอร์เวย์ พัฒนาขึ้นโดยบริษัท Bofors (ปัจจุบันเป็นบริษัทลูกของ บีเออี ซิสเต็มส์) โดยการควบคุมของ Försvarets Materielverk (FMV) ของสวีเดน ประกอบด้วยปืนใหญ่ฮาวอิตเซอร์ขนาด 155 ม.ม. ติดตั้งบนรถบรรทุก 6 ล้อวอลโว โดยมีรถควบคุมสั่งการทางไกล และรถบรรทุกกระสุนสนับสนุน สามารถปฏิบัติการได้ด้วยเจ้าหน้าที่ 4 นาย
ปัจจุบัน ระบบอาร์เชอร์มีประจำการในกองทัพสวีเดนและนอร์เวย์ และอยู่ระหว่างพิจารณาจัดซื้อโดยกองทัพอินเดียและแคนาดา
แหล่งข้อมูลอื่น

Swedish Defence Materiel Administration: ARCHER - Artillery system เก็บถาวร 2012-08-01 ที่ archive.today
แม่แบบ:Swe icon Swedish Artillery Regiment เก็บถาวร 2007-04-30 ที่ เวย์แบ็กแมชชีน
BAE Systems in Sweden เก็บถาวร 2007-02-02 ที่ เวย์แบ็กแมชชีน
BAE Systems page about ARCHER
A unique Forestry carrier conversion Article in mil.se
ARCHER Self-Propelled Howitzer at ArmyTechnology.com
Archer at the Royal Swedish Artillery Regiment (A9)